รัฐบาลไทย-ข่าวทำเนียบรัฐบาล-​นายกฯ กำชับทุกหน่วยงานที่เกี่ยวข้องติดตามสถานการณ์พายุโซนร้อน “ตาลิม” เตรียมความพร้อมรับมือร่องมรสุมกำลังแรง-ฝนตกหนัก พร้อมเตรียมการเพิ่มปริมาณน้ำต้นทุนในอ่างฯ ขนาดใหญ่
วันอังคารที่ 18 กรกฎาคม 2566
18/07/2566
​นายกฯ กําชับทุกหน่วยงานที่เกี่ยวข้องติดตามสถานการณ์พายุโซนร้อน “ตาลิม” เตรียมความพร้อมรับมือร่องมรสุมกําลังแรง-ฝนตกหนัก พร้อมเตรียมการเพิ่มปริมาณน้ําต้นทุนในอ่างฯ ขนาดใหญ่
​นายกฯ กําชับทุกหน่วยงานที่เกี่ยวข้องติดตามสถานการณ์พายุโซนร้อน “ตาลิม” เตรียมความพร้อมรับมือร่องมรสุมกําลังแรง-ฝนตกหนัก พร้อมเตรียมการเพิ่มปริมาณน้ําต้นทุนในอ่างฯ ขนาดใหญ่ เพื่อเก็บกักไว้ใช้ช่วงฤดูแล้ง
วันที่ 18 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากประกาศกรมอุตุนิยมวิทยา เรื่อง พายุโซน “ตาลิม” (TALIM) บริเวณทะเลจีนใต้ตอนบน ซึ่งขณะนี้ พายุดีเปรสชันบริเวณทะเลจีนใต้ตอนบนได้ทวีกําลังแรงขึ้นเป็นพายุโซนร้อน “ตาลิม” (TALIM) แล้ว และกําลังเคลื่อนตัวทางทิศตะวันตกค่อนทางเหนือเล็กน้อยอย่างช้า ๆ คาดว่าจะเคลื่อนผ่านเกาะไหหลําและขึ้นฝั่งประเทศเวียดนามตอนบน ในช่วงวันที่ 18-21 ก.ค. 66 ร่องมรสุมกําลังแรงจะเลื่อนลงมาพาดผ่านภาคเหนือ ภาคตะวันออกเฉียงเหนือ และภาคกลางตอนบน ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกําลังแรง ส่งผลให้ในระยะนี้ประเทศไทยจะมีฝนเพิ่มขึ้นและมีฝนตกหนักถึงหนักมากบางแห่ง และมีน้ําป่าไหลหลาก ดังนี้ ภาคเหนือ บริเวณ จังหวัดเชียงใหม่ น่าน อุตรดิตถ์ พิษณุโลก และจังหวัดเพชรบูรณ์ ภาคตะวันออกเฉียงเหนือ บริเวณจังหวัดหนองคาย บังกาฬ สกลนคร เลย หนองบัวลําภู อุดรธานี นครพนม มุกดาหาร ชัยภูมิ อุบลราชธานี นครราชสีมา บุรีรัมย์ สุรินทร์ และศรีสะเกษ ภาคกลาง บริเวณจังหวัดกาญจนบุรี และจังหวัดสระบุรี ภาคตะวันออก บริเวณจังหวัดจันทบุรี และจังหวัดตราด
นางสาวรัชดา กล่าวว่า จากการที่กองอํานวยการน้ําแห่งชาติ (กอนช.) ได้ประเมินวิเคราะห์สถานการณ์น้ําจากฝนคาดการณ์โดยกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบว่า พายุโซนร้อน “ตาลิม” และร่องมรสุมกําลังแรง คาดการณ์จะช่วยเพิ่มปริมาณน้ําต้นทุนให้อ่างเก็บน้ําขนาดใหญ่ทั่วประเทศได้กว่า 1,426 ล้านลูกบาศก์เมตร (ลบ.ม.) ในช่วงระหว่างวันที่ 17 - 22 ก.ค. 66 โดยเฉพาะในพื้นที่บริเวณภาคตะวันออกเฉียงเหนือและภาคเหนือ ซึ่งจะเป็นการช่วยเพิ่มปริมาณน้ําต้นทุนให้อ่างฯ ขนาดใหญ่ที่ปัจจุบันมีปริมาณน้ําน้อย โดยอ่างฯ ขนาดใหญ่ที่คาดว่าจะมีปริมาณน้ําไหลเข้าสูงสุด ได้แก่ เขื่อนสิรินธร 259 ล้าน ลบ.ม. เขื่อนวชิราลงกรณ 217 ล้าน ลบ.ม. เขื่อนสิริกิติ์ 195 ล้าน ลบ.ม. เขื่อนลําปาว 125 ล้าน ลบ.ม. และเขื่อนภูมิพล 117 ล้าน ลบ.ม. โดยเฉพาะเพิ่มปริมาณน้ําต้นทุนในเขื่อนวชิราลงกรณในภาคตะวันตก ที่สามารถใช้สนับสนุนน้ําต้นทุนให้แก่พื้นภาคกลางเพื่อใช้สําหรับผลักดันน้ําเค็มและผลิตน้ําประปาได้ ถือเป็นผลดีในการช่วยเหลือพื้นที่ตอนกลางของประเทศที่คาดว่าจะมีฝนตกน้อยจากสภาวะเอลนีโญในปีนี้และเสี่ยงเกิดภัยแล้งมากที่สุด
“พลเอก ประยุทธ์จันทร์ โอชา นายกรัฐมนตรีมีความห่วงใยต่อสถานการณ์ดังกล่าว กําชับผู้ว่าราชการจังหวัดในพื้นที่เสี่ยง และทุกหน่วยงานที่เกี่ยวข้องเตรียมความพร้อมรับมือร่องมรสุมกําลังแรงที่เกิดขึ้นและฝนตกหนัก ทั้งการเตรียมแผนรับสถานการณ์น้ําหลาก รวมถึงเตรียมความพร้อมบุคลากร และเครื่องจักรเครื่องมือกําจัดสิ่งกีดขวางทางน้ํา พร้อมวางแผนเพิ่มปริมาณน้ําต้นทุนเพื่อเก็บกักไว้ใช้ช่วงฤดูแล้ง และบูรณาการความพร้อมในด้านต่าง ๆ รวมทั้งเฝ้าติดตามสภาพอากาศและสถานการณ์น้ําอย่างต่อเนื่องใกล้ชิด เพื่อปรับแผนการปฏิบัติงานให้สอดคล้องกับสถานการณ์และให้ความช่วยเหลือประชาชนในทุกพื้นที่เป็นไปได้อย่างทันท่วงที” นางสาวรัชดา กล่าว